কোবে মসজিদ

কোবে মসজিদ (জাপানি: 神戸モスク অথবা জাপানি: 神戸ムスリムモスク, অনুবাদ 'কোবে মুসলিম মসজিদ' জাপানের কৌবে শহরের একটি মসজিদ। ১৯৩৫ সালের অক্টোবরে প্রতিষ্ঠিত হয় এই মসজিদটিই জাপানের প্রথম মসজিদ। ইতিহাস ইসলামিক কমিটি অব কৌবের সংগৃহীত অনুদানের অর্থে ১৯২৮ সালে মসজিদটির নির্মাণ কাজ শুরু হয় এবং প্রায় সাত বছর পর তা সম্পন্ন হয়। ইন্দো-ইসলামী স্থাপত্যশৈলীতে নির্মিত এ মসজিদটির নকশা করেন চেক স্থপতি জ্যান জোসেফ (Jan Josef Švagr; ১৮৮৫—১৯৬৯), যিনি জাপানের বেশ কিছু ধর্মীয় ভবনের নকশা করেছেন। দ্বিতীয় বিশ্বযুদ্ধ চলাকালীন, ১৯৪৩ সালে জাপানী নৌ-বাহিনী মসজিদটি বাজেয়াপ্ত করে নিয়েছিল। পরবর্তীতে এটি আবারও মসজিদে পরিণত হয়। বেসমেন্ট এবং দৃঢ় অবকাঠামোর কারণে এটি ১৯৪৫-এর বিমান হামলা এবং ১৯৯৫ সালের মহা হানশিন ভূমিকম্পর মাঝেও টিকে ছিল। তথ্যসূত্র বহিঃসংযোগ মসজিদের প্রাতিষ্ঠানিক ওয়েবসাইট